钦定古今图书集成/理学汇编/学行典/第190卷 > 李茂
## 钦定古今图书集成/理学汇编/学行典/第190卷 > 李茂

按《元史孝友传》：“李茂，大名人，徙家扬州。父兴寿，临卒
语茂曰：‘吾病且死，尔善事母’。茂泣受命，奉母孟氏益
谨。母尝病目失明，茂祷于泰安山，三年复明。又愿母
寿，每夕祝天，乞损己年，益母孟氏。竟年八十四而殁，
居丧哀恸，闻者伤之。大德九年，扬州再火，延烧千馀
家，火及茂庐，皆风返而灭。事闻，旌之。”